# Politika privatnosti

**MEDICINSKA ŠKOLA**

**ANTE ŠUPUKA 29, ŠIBENIK**

OIB: 42369583179

MBS:060059244

Tel: 022/331-253

DJELATNOST: Tehničko i strukovno srednje obrazovanje

e-mail: ured@ss-medicinska-si.skole.hr

web stranica škole: ss-medicinska-si.skole.hr

Ovom Politikom privatnosti Medicinska škola, Šibenik, Ante Šupuka 29, (u daljnjem tekstu: Škola) ispitanicima pruža informacije o svrsi i pravnim osnovama obrade osobnih podataka, podatke o službeniku za zaštitu osobnih podataka, legitimnim interesima Škole kao voditelja obrade ili treće strane, primatelja ili kategorije primatelja osobnih podataka, činjenicu da li Škola kao voditelj obrade namjerava osobne podatke prenijeti trećoj zemlji ili međunarodnoj organizaciji, prikladne ili druge odgovarajuće mjere zaštite i sigurnosti osobnih podataka, razdoblje pohrane odnosno kriterije kojima se utvrđuje to razdoblje te prava ispitanika i dr.

Privatnost pojedinaca i zaštita osobnih podataka temeljna su ljudska prava. Moramo brinuti za privatnost pojedinaca čije osobne podatke obrađujemo i pohranjujemo. Podaci su odgovornost, i moraju se prikupljati i obrađivati samo kada je apsolutno neophodno.

Škola se drži sljedećih načela s ciljem zaštite privatnosti svojih učenika, njihovih roditelja ili skrbnika, zaposlenika, članova Školskog odbora, Vijeća roditelja, gostiju, posjetitelja i dr.:

* ne prikupljamo više informacija nego što je potrebno,
* osobne podatke ne koristimo u svrhe koje nisu navedene,
* ne čuvamo osobne podatke ako više nije potrebno,
* nikada ne prodajemo, posuđujemo ili distribuiramo niti javno objavljujemo osobne podatke,
* osobne podatke ne šaljemo trećim stranama bez vašeg znanja,
* ne koristimo nikakvu automatiziranu obradu i donošenje odluka niti profiliranje,
* osobne podatke ne prenosimo izvan EU/EEA,
* osobne podatke ne koristimo u svrhe koje nisu navedene,
* kontinuirano osiguravamo da su osobni podaci sigurno pohranjeni.

**PODACI O SLUŽBENIKU ZA ZAŠTITU OSOBNIH PODATAKA**

**Ime i prezime: Zorana Zorić**

**e-mail:** ured@ss-medicinska-si.skole.hr

**br. tel: 022/331-253**

**SVRHA I PRAVNI TEMELJI ZA OBRADU OSOBNIH PODATAKA**

1. Obrada osobnih podataka na temelju pravnih obveza Škole kao voditelja obrade u smislu članka 6. stavak 1. točke c) Uredbe (EU) 2016/679 Europskog Parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (dalje u tekstu: Opća uredba)

Većina osobnih podataka koje obrađuje Škola temelji se na zakonskoj obvezi.

Obrađujemo osobne podatke učenika i njihovih roditelja odnosno skrbnika, zaposlenika i kandidata za zasnivanje radnog odnosa, članova Školskog odbora, članova Vijeća roditelja i drugih tijela Škole kao i drugih osoba s kojima Škola surađuje ili koji borave u prostorijama Škole odnosno koji se na drugi način smatraju ispitanicima u smislu Opće uredbe.

Obrada osobnih podataka učenika i njihovih roditelja odnosno skrbnika temelji se na Zakonu o odgoju i obrazovanju u osnovnoj i srednjoj školi, Pravilniku o pedagoškoj dokumentaciji i evidenciji te javnim ispravama u školskim ustanovama, Pravilniku o kriterijima za izricanje pedagoških mjera kao i drugim propisima koje je Škola obvezna primjenjivati.

Obrada osobnih podataka zaposlenika i kandidata za zasnivanje radnih odnosa temelji se na odredbama Zakona o odgoju i obrazovanju u osnovnoj i srednjoj školi, Zakona o radu, Pravilnika o radu, Pravilnika o načinu i postupku zapošljavanja u Medicinskoj školi, te drugim propisima koje Škola primjenjuje.

Obrada osobnih podataka članova Školskog odbora, članova Vijeća roditelja i članova drugih tijela Škole temelji se na odredbama Zakona o odgoju i obrazovanju u osnovnoj i srednjoj školi i drugih propisa.

Obrada osobnih podataka drugih osoba s kojima Škola surađuje odnosno koji borave u Školi temelji se na propisu odnosno pravnoj osnovi temeljem koje se obavlja suradnja odnosno potreba prikupljanja i obrade podataka temeljem propisa odnosno pravne osnove boravka osobe u Školi .

**2. Obrada osobnih podataka na temelju privole odnosno suglasnosti ispitanika u smislu članka 6. stavak 1. točke a) Opće uredbe**

U svim slučajevima kada ne postoji druga pravna osnova za obradu osobnih podataka od ispitanika se traži privola odnosno suglasnost za obradu osobnih podataka. Privola odnosno suglasnost može biti za jedan slučaj ili za određeno vremensko razdoblje koje je konkretno navedeno. Danu privolu odnosno suglasnost ispitanik može u svakom trenutku opozvati.

**3. Obrada osobnih podataka na temelju nužnosti za sklapanje i izvršavanje ugovora u smislu članka 6. stavak. 1. točke b) Opće uredbe**

Osobni podaci obrađuju se vezano uz primjenu, sklapanje i izvršavanje ugovora te obveze koje iz njih proizlaze. Ugovori se sklapaju u skladu s odredbama Zakona o javnoj nabavi, Zakonu o obveznim odnosima ili drugim propisima.

**4. Obrada osobnih podataka na temelju nužnosti za izvršavanje zadaće u javnom interesu ili izvršavanja službenih ovlasti voditelja obrade u smislu članka 6. stavak 1. točke e) Opće uredbe**

U ovom slučaju obrada osobnih podataka provodi se kada je takva obrada nužna za izvršavanje javnih ovlasti ili obveza koje se provode u javnom interesu.

**Provedba nastave na daljinu te vrednovanja učenika za vrijeme trajanja iste**

Tijekom izvanrednih okolnosti uzrokovanih pandemijom koronavirusa, a na temelju mjera koje donosi Stožer civilne zaštite RH u slučajevima nepovoljne epidemiološke situacije, Škola po potrebi i u skladu s mjerama Stožera organizira i provodi nastavu na daljinu.

Za vrijeme redovnog održavanja nastave ili pak on line nastave postoji dosta roditeljskih i učeničkih grupa sa nastavnicima škole na WhatsAppu, Viberu te korištenje gmaila u svrhu provođenja nastavnih programa ali korištenjem osobnih podataka učenika ili roditelja.

Radi toga obavještavaju se roditelji, učenici i nastavnici da osobni podaci koji se koriste u tu svrhu mogu se koristiti isključivo u svrhu provođenja nastavnog programa odnosno važnih obavijesti za učenike, roditelje, učitelje koji su isključivo vezani za nastavni plan i program i njegovo provođenje te se isti nikako ne smiju u druge svrhe provoditi.

Microsoft Teams, Google classroom, Zoom i sl. su aplikacija za timski rad pomoću kojih se može:

* Surađivati i razgovarati s učiteljima i učenicima
* Zakazivati sastanke i održavati videokonferencije
* Dijeliti sadržaje
* Dodavati različite aplikacije

Prijave za aplikacije se provode putem korisničkog imena i lozinke, odnosno dostavljenog linka, tako da je škola poduzela sve mjere sigurnosti istih.

Korisničkim imenom i zaporkom mogu se koristiti samo osobe kojima je dano to korisničko ime i zaporka, odnosno dostavljen link, za nesmetano odvijanje nastave i to ne smiju davati drugim osobama a niti ostaviti prijavu otvorenu nakon rada kako nitko drugi ne bi mogao doći do podataka koji su tajni i povjerljivi. Naročito osobni podaci učenika koji su mlađi od 16 godina nikako ne trebali biti dostupni osobama kojima nije dodijeljeno korisničko ime i zaporka.

Škola u svrhu organizacije i provedbe nastave na daljinu, te vrednovanja učenika prilikom pohađanja iste, u određenim slučajevima vrši obradu osobnih podataka učenika i nastavnika. Škola osobne podatke učenika i nastavnika prikuplja putem razmjene sadržaja za vrijeme sudjelovanja u Virtualnim učionicama (videozapisi, fotografije, radovi učenika te ostali podaci koji se razmjenjuju za vrijeme virtualne nastave). U skladu s načelom smanjenja količine podataka Škola prikuplja minimalnu količinu podataka nužnu za provedbu nastave i vrednovanje učenika. Prikupljeni podaci pohranjuju se na računalima zaštićenima korisničkim imenom i lozinkom, a koja se nalaze u prostorijama pod ključem ovlaštenih osoba, te se čuvaju onoliko dugo koliko je to nužno za potrebe provedbe nastave na daljinu te vrednovanja učenika za vrijeme trajanja online nastave.

Odmah po prestanku svrhe za koju su podaci prikupljeni, isti se bez odlaganja brišu.

**5. Obrada osobnih podataka na temelju legitimnog interesa Škole u smislu članka 6. stavak 1. točke f) Opće uredbe**

**Sustav video nadzora**

Svrha obrade: sigurnost učenika i svih osoba koje borave u Školi i zaštita školske imovine.

Na vratima Škole vidljivom obaviješću obavješćujemo posjetitelje, učenike i zaposlenike da je Škola/objekt pod video-nadzorom.

Sustavom video-nadzora su obuhvaćeni slijedeći prostori Škole: ulaz/izlaz iz škole školsko parkiralište, hol, stubište i hodnici na prvom, drugom i trećem katu.

Video nadzorom nisu pokriveni prostori učionica, kabineta, zbornice, prostor za primanje roditelja, uredi ravnatelja, tajnika, administratora, stručnih suradnika, voditelja računovodstva i sl. prostori koje koriste domar, spremačice te sanitarni prostori za učenike i zaposlenike.

Sustav video-nadzora reguliran je Pravilnikom o korištenju sustava video nadzora Medicinske škole.

**Službena internetska stranica Škole**

Škola ne prikuplja osobne podatke posjetitelja na web stranice Škole:

**www. ss-medicinska-si.skole.hr.**

**Objava na službenoj web stranici**

Škola grupne fotografije i videozapise na kojima se nalaze učenici, zaposlenici, roditelji učenika i dr. ispitanici objavljuje na službenim stranicama Škole na temelju legitimnog interesa, a u svrhu promidžbe škole i njenih odgojno-obrazovnih programa.

Važno je istaknuti da se u ovom slučaju radi o fotografijama i videozapisima nastalim na priredbama i aktivnostima koje su predviđene školskim kurikulumom, te da se ne radi o izdvojenim pojedinačnim fotografijama u kojima se pojedinci ciljano izdvajaju iz mase.

 Ovim putem želimo obavijestiti roditelje i učenike, zaposlenike te sve ostale osobe koje namjeravaju prisustvovati navedenim priredbama i aktivnostima Škole, da će se navedene priredbe snimati i fotografirati u svrhu promidžbe škole i njenih odgojno-obrazovnih programa.

Iako možete koristiti našu web stranicu bez davanja bilo kakvih osobnih podataka, nakon što nas kontaktirate izravno putem naše e-mail adrese, Škola prikuplja informacije o vama. Informacije koje ispunite (osobne informacije kao što su vaše ime i prezime, adresa e-pošte) ili pošaljete izravnom e-mail porukom bit će obrađene i pohranjene kako bismo vas mogli kontaktirati i odgovoriti na vaš zahtjev. Škola neće dijeliti vaše osobne podatke s bilo kojom trećom stranom niti će im dopustiti pristup. Podaci će biti korišteni isključivo u svrhe daljnjeg kontaktiranja i odgovora na vaš upit.

Ako ste mlađi od 16 godina morate priložiti suglasnost nositelja roditeljske odgovornosti prije davanja osobnih podataka. Škola putem vlastite web stranice svjesno ne prikuplja osobne podatke djece mlađe od 16 godina bez odgovarajućeg pristanka nositelja roditeljske odgovornosti. Ako ste mlađi od 16 godina, molimo da nam ne šaljete nikakve osobne podatke, uključujući svoje ime, adresu, broj telefona ili email adresu e-pošte bez pristanka svojih roditelja ili skrbnika. U svakom slučaju u kojem spoznamo kako smo prikupili ili primili osobne podatke djeteta mlađeg od 16 godina, a bez privole nositelja roditeljske odgovornosti, takve podatke ćemo bez odlaganja obrisati. Ukoliko raspolažete informacijom da su do nas došli podaci djeteta mlađeg od 16 godina, molimo kontaktirajte naše službenika za zaštitu osobnih podataka.

Naša web stranica sadrži veze na druge web stranice i stranice na društvenim mrežama, te se na njih ne odnosi naša Politika privatnosti. Preporučujemo da pročitate uvjete zaštite privatnosti svake web stranice i društvene mreže koju posjetite, a posebno gdje ostavljate podatke.

**PRAVA ISPITANIKA U VEZI OBRADE OSOBNIH PODATAKA**

##### *Pravo na pristup osobnim podacima i informacijama*

##### Imate pravo na pristup svojim osobnim podacima koje obrađujemo i možete zatražiti informacije o pravnom temelju i svrsi obrade, o vrsti odnosno kategorijama osobnih podataka koje obrađujemo. Imate pravo na uvid u svoje osobne podatke, pravo na podatke o primateljima ili kategorijama primatelja i predviđenom razdoblju pohrane osobnih podataka. Pravo na pristup osobnim podacima može biti ograničen samo u slučajevima propisanim pravom Unije ili nacionalnim zakonodavstvom ili ako se takvim ograničenjem poštuju temeljna prava i slobode drugih.

##### *Pravo na ispravak osobnih podataka*

Imate pravo na ispravak osobnih podataka ako nisu točni, potpuni ili ažurni. Za ispravak osobnih podataka potrebno je podnijeti pisani zahtjev u kojemu trebate navesti što nije valjano i dostaviti potrebne dokaze odnosno dokumentaciju.

##### *Pravo na brisanje, osim za iznimke vezane prema članku 17. stavkom 3. Opće uredbe*

Pravo na brisanje možete ostvariti u sljedećim slučajevima:

* Ako osobni podaci više nisu nužni u odnosu na svrhu prikupljanja ili obrade
* Ako je povučena privola odnosno suglasnost a ne postoji druga pravna osnova
* Ako je uložen prigovor na obradu prema članku 21. stavku 1. Opće uredbe
* Ako su osobni podaci nezakonito obrađeni
* Ako se osobni podaci moraju brisati zbog pravne obveze prava Unije ili nacionalnog zakonodavstva
* Ako su osobni podaci prikupljeni u vezi s ponudom usluga informacijskog društva iz članka 8. stavka 1. Opće uredbe

Iznimke prema članku 17. stavku 3. Opće uredbe

* Radi ostvarivanja prava na slobodu izražavanja i informiranja
* Radi poštovanja pravne obveze kojom se zahtijeva obrada u pravu Unije ili pravu kojem podliježe Škola kao voditelj obrade ili za izvršavanje poslova od javnog interesa ili izvršavanju službene ovlasti Škole kao voditelja obrade;
* U svrhu arhiviranja u javnom interesu, znanstvenog ili povijesnog istraživanja ili u statističke svrhe u skladu s člankom 89. stavkom 1. Opće uredbe
* Radi postavljanja, ostvarivanja ili obrane pravnih zahtjeva

##### *Pravo na ograničavanje obrade osobnih podataka*

Imate pravo na ograničenje obrade ako:

* Ako osporavate točnost osobnih podataka, na razdoblje kojim se Školi kao voditelju obrade omogućuje provjera točnosti osobnih podataka
* Ako je obrada nezakonita a protivite se brisanju
* Ako Škola kao voditelj obrade više ne treba Vaše osobne podatke, a

tražili ste ih radi postavljanja, ostvarivanja ili obrane pravnih zahtjeva

* Ako ste uložili prigovor na obradu osobnih podataka prema članku 21. stavku 1. Opće uredbe

##### *Pravo na prigovor*

##### Pravo na prigovor možete podnijeti ako obrađujemo Vaše osobne podatke u svrhu izvršavanja poslova od javnog interesa, pri izvršavanju službenih ovlasti ili ako se prilikom obrade pozivamo na naše legitimne interese.

Za ostvarivanje svojih prava možete nam se obratiti pisanim putem na adresu: Medicinska škola, Ante Šupuka 29, 22 000 Šibenik ili putem elektroničke pošte: ured@ss-medicinska-si.skole.hr .

**DAVANJE NA KORIŠTENJE OSOBNIH PODATAKA**

U skladu s propisanim zakonskim obvezama Škola je obvezna proslijediti osobne podatke drugim pravnim osobama (primateljima) kao npr. Ministarstvu znanosti i obrazovanja, osnivaču, prosvjetnoj inspekciji, lokalnoj i područnoj upravi i samoupravi te drugoj Školi temeljem njihovog zahtjeva, Hrvatskom zavodu za zapošljavanje, Poreznoj upravi, Hrvatskom zavodu za mirovinsko osiguranje i sl.

U skladu s potrebama provedbe posebnih propisa te u vezi potrebe provedbe određenog postupka (sudskog, upravnog, poreznog) prema potrebi i na traženje nadležnih tijela (policija, sud i sl.) biti će omogućen uvid u dokumente i akte te videozapise ako je to nužno za provođenje istrage i postupka temeljem posebnih propisa.

U određenim slučajevima i pravnoj obvezi koja proizlazi iz nacionalnih propisa ili propisa Europske unije imamo obvezu proslijediti određene osobne podatke, a obradom osobnih podataka može biti obuhvaćen i međunarodni prijenos istih.

Škola može osobne podatke proslijediti pružateljima usluga koji djeluju kao izvršitelji obrade. S navedenim izvršiteljima obrade sklapaju se ugovori u kojima je detaljno propisano postupanje s osobnim podacima, stoga isti nisu u mogućnosti bez naloga odnosno odobrenja Škole obrađivati proslijeđene osobne podatke niti ih dostavljati trećim stranama.

**SIGURNOST OSOBNIH PODATAKA**

Prikupljamo i obrađujemo osobne podatke na način kojim se osigurava odgovarajuća sigurnost i povjerljivost u njihovoj obradi  te omogućavanje učinkovite primjene načela zaštite podataka, smanjenje količine podataka, opseg njihove obrade, razdoblje pohrane i njihovu dostupnost.

Poduzimamo sve odgovarajuće tehničke i organizacijske mjere zaštite kako bi spriječili slučajno ili nezakonito uništavanje, gubitak, izmjene, neovlašteno korištenje, otkrivanje, uvid ili pristup podatcima.

Svi zaposlenici Škole i članovi tijela upravljanja i stručnih i drugih tijela Škole obvezuju se na čuvanje osobnih podataka potpisivanjem izjave o povjerljivosti.

Ravnatelj i svi zaposlenici obvezni su kao profesionalnu tajnu odnosno kao drugu odgovarajuću vrstu tajne, sukladno zakonu kojim se uređuje tajnost podataka, čuvati sve osobne i druge povjerljive podatke koje saznaju u obavljanju svojih dužnosti. Navedena obveza traje i nakon prestanka obavljanja dužnosti ravnatelja/ice odnosno nakon prestanka radnog odnosa.

**VREMENSKO RAZDOBLJE ČUVANJA OSOBNIH PODATAKA**

Sve osobne podatke obrađujemo dok se ne ispuni svrha obrade u skladu sa zakonskim i drugim propisima.

Nakon prestanka svrhe u koju su prikupljeni, osobne podatke ne koristimo niti obrađujemo, ali oni ostaju u našem sustavu pohrane i čuvamo ih u skladu s propisima o čuvanju dokumentarnog i arhivskog gradiva.

**KONTAKT INFORMACIJE**

Za sva pitanja vezana uz obradu osobnih podataka možete nam se obratiti pisanim

putem na adresu: Medicinska škole, Ante Šupuka 29, 22 000 Šibenik ili putem elektroničke pošte: ured@ss-medicinska-si.skole.hr .

Na vaš ćemo zahtjev odgovoriti u najkraćem mogućem roku, a najkasnije 30 dana od primitka vašeg zahtjeva. U slučaju nemogućnosti sigurne potvrde vašeg identiteta bit ćemo slobodni zatražiti dodatnu provjeru.

# PRAVO NA PODNOŠENJE PRIGOVORA NADLEŽNOM TIJELU

U svakom trenutku možete uložiti prigovor izravno nadležnom nadzornom tijelu, posebno u zemlji EU-a u kojoj imate uobičajeno boravište, mjesto rada ili mjesto navodnog kršenja, ako smatrate da naša obrada vaših osobnih podataka nije zakonita.

Nadležno nadzorno tijelo u Republici Hrvatskoj je:

**Agencija za zaštitu osobnih podataka**

Selska cesta 136

HR – 10 000 Zagreb

e-mail: azop@azop.hr

Tel. 00385 (0)1 4609-000

Fax. 00385 (0)1 4609-099

Web: www.azop.hr

**PROMJENE POLITIKE PRIVATNOSTI**

Zadržavamo pravo tekst ove Politike privatnosti povremeno prilagođavati i unaprjeđivati, prije svega u svrhu poštivanja zakonskih promjena, odnosno, promjena u svrhama i načinima obrade. Međutim, vaša prava koja proizlaze iz ove Politike privatnosti ili iz odgovarajućih zakonskih propisa nećemo ograničavati. U slučaju da dođe do promjena koja mogu utjecati na vaša prava, o tome ćemo vas obavijestiti pravovremeno i izravno na prikladan način.

KLASA: 009-01/22-01/1

URBROJ: 2182-47-22-1

Šibenik, 18. veljače 2022. g.

 Ravnateljica:

 **\_\_\_\_\_\_\_\_\_\_\_\_\_\_\_\_\_\_\_\_\_\_**

Aleksandra Acalin, dipl. ing.